Edward Geoffrey Smith-Stanley, 14. jarl av Derby

Edward Geoffrey Smith Stanley, 14. jarl av Derby, (født 29. mars 1799, død 23. oktober 1869) var en britisk konservativ politiker og tre ganger britisk statsminister. Han er den personen som lengst har vært leder i det konservative partiet.

Han var kjent før 1834 som Edward Stanley og fra 1834 til 1851 som lord Stanley, og siden også som lord Derby. Han har hatt tilknytning til begge de ledende partiene i Storbritannia, Whig og Tory.«Edward Smith Stanley, 14th Earl of Derby», Past Prime Ministers, Gov.uk Han er en av kun fire britiske statsministre som har tre eller flere adskilte perioder i posisjon.De andre tre var William Ewart Gladstone, Lord Salisbury og Stanley Baldwin. Han satt for periodene 1866 til 1868, 1858 til 1859, og 1852 til 1852. Imidlertid varte hans perioder alle mindre enn to år, og talt regnet 3 år og 280 dager. Tidlig i 1852 ga Wellington, seierherren fra Waterloo, da svært tunghørt, Derbys første regjering dens tilnavn ved å rope «Who? Who?» (Hvem? Hvem?) da listen over de uerfarne regjeringsmedlemmene ble lest opp i Overhuset.Bloy, Marjorie (2011): «Biography-Edward George Geoffrey Smith Stanley, 14th Earl of Derby (1799–1869)», A Web of English History. Arkivert fra originalen den 14. mai 2011

Derbys tre fremste handlinger var Reform Act av 1867, en lov som økte antallet britiske menn som kunne stemme ved parlamentsvalg ved ikke lenger utelukke arbeiderklassen; India Bill av 1858, som overførte kontrollen over Det britiske ostindiske kompani til Kronen (den britiske staten); og Jews Relief Act av 1858, som fjernet forbudet mot at jøder kunne sitte i det britiske parlamentet. Historikeren Frances Walsh mente at «hans største prestasjon var skape det moderne konservative parti innenfor rammene av Whig-konstitusjonen, skjønt det var Disraeli som hevdet å ha gjort det.»Walsh, Frances (2003): «Derby, Edward Stanley 14th Earl of,» i: Loades, David, red.: Reader's guide to British history, 1, s. 348–349.

 Referanser 

 Eksterne lenker 



 More about The Earl of Derby, nettstedet til Downing Street 10.

Kategori:Britiske parlamentsmedlemmer
Kategori:Britiske statsministre
Derby 14
Kategori:Personer fra distriktet Knowsley
Kategori:Ledere av det konservative parti (Storbritannia)